### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Efterværn har til opgave at styrke den unge, så de efter anbringelsen kan få bygget en selvstændig tilværelse op. Radikale Venstre mener at efterværnsprojekter er utroligt vigtige at vedligeholde, da de for mange anbragte unge, fungerer som et ekstra støtteben i mødet med voksenlivet. Anbragte børn har ofte ikke de samme ressourcer med sig i livet som andre børn bl.a. grundet et manglende netværk og de har ofte haft en langt mere problematisk barndom, der stadig kan påvirke den unge senere i livet. Det gør den unges liv langt mere vanskeligt at balancere end gennemsnittets. Tryghed, selvstændighed og frihed er dog en ret som alle mennesker bør have, og derfor skal vi styrke de anbragte unge, som måtte have brug for det.

Med forslaget ønsker vi at stille spørgsmål ind i forvaltningen til belysning af aktuelle indsatser, med henblik på at lokalisere flere områder der skal adresseres jævnfør ovenstående. Forvaltningen bedes samtidigt bistå med en kapitalisering af forslagets økonomiske konsekvenser.